ኢትዮጵያ ደህንነታቸው አስተማማኝ ከሆኑ አምስት የአፍሪካ ሀገራት ተርታ ተመደበች
ኢትዮጵያ ደህንነታቸው አስተማማኝ ከሆኑ ቀዳሚ አምስት የአፍሪካ ሀገራት ተርታ ተመደበች፡፡በጋሉፕ ጥናት መሰረት የሰሜናዊ አፍሪካዋ አልጀሪያ 90 በመቶ ያህል ዜጎቿ በሀገራቸው ፖሊስ እንደሚተመናመኑ እና በምሽት ደህንነታቸው ተጠብቆ እንደሚንቀሳቀሱ በመግለፃቸው አንደኛ ደረጃ ላይ ተቀምጣለች፡፡ሩዋንዳ 84 በመቶ ዜጎቿ ደህንነታችን አስተማማኝ ነው በማለታቸው ሁለተኛ ስትሆን ግብፅ በ82 በመቶ፣ ኢትዮጵያ 80 በመቶ ፣ ሞሮኮ 80 በመቶ እና ሞሪሺየስ በ78 በመቶ ከሶስት እስከ ስድስተኛ ያሉትን ደረጃዎች ይዘዋል፡፡በጥናቱ የተካተቱ የጋቦን ዜጎች በምሽት ብቻቸውን ለመጓዝ ደህንነታቸው ስጋት ውስጥ እንደሚወድቅ በመግለጻቸው ሀገሪቱ በደረጃው መጨረሻ ላይ ተቀምጣለች፡፡ጋቦን ከአጠቃላይ ህዝቧ በምሽት ቢጓዙ ደህንነታቸው አስተማማኝ መሆኑን የተናገሩት 33 በመቶዎቹ ብቻ ናቸው፡፡ላይቤሪያ 35 በመቶ፣ ደቡብ አፍሪካ 37 በመቶ፣ ቦትስዋና 38 በመቶ፣ ኮንጎ ኪኒሻሳ 39 በመቶ እና ሞሪታኒያ 39 በመቶ ህዝቦቻቸው ደህንነታቸው አስተማማኝ መሆኑን ተናግረዋል፡፡በእነዚህ ሀገራት የፀጥታው አስተማማኝ አለመሆን የሚፈፀሙ ወንጀሎች እንዲበራከቱ ማድረጉን ጥናቱ ጠቅሷል፡፡ፍትሐዊ ያልሆነ ኢኮኖሚዊ እድገት እና የሀብት ክፍፍል እንዲኖር ማድረጉም ተመላክቷል፡፡በዓለም ዓቀፍ ደረጃ ከ10 ሰዎች ስድስቱ በሀገራቸው የፀጥታ ሃይል 68 በመቶ እንደሚተማመኑ እና 64 በመቶዎቹ ደግሞ በመኖሪያ አካባቢያቸው ያለምንም ስጋት በምሽት እንደሚጓዙ ነው የተጠቆመው፡፡ጥናቱ እድሜያቸው ከ15 ዓመት በላይ የሆኑ በ135 ሀገራት የሚገኙ ወጣቶችን በስልክ እና በአካል ቃለመጠይቅ በማድረግ የተሰራ ነው(ኤፍ ቢ ሲ) ፡፡ 